CELEX: 62010TN0582
Language: da
Date: 2010-12-23 00:00:00
Title: Sag T-582/10: Sag anlagt den 23. december 2010 — Acron og Dorogobuzh mod Rådet

19.2.2011   
            
            
               DA
            
            
               Den Europæiske Unions Tidende
            
            
               C 55/30
            
         Sag anlagt den 23. december 2010 — Acron og Dorogobuzh mod Rådet
   (Sag T-582/10)
   2011/C 55/55
   Processprog: engelsk
   
      Parter
   
   
      Sagsøgere: Acron OAO (Veliky Novgorod, Den Russiske Føderation) og Dorogobuzh OAO (Verkhnedneprovsky Settlement, Den Russiske Føderation) (ved advokat B. Evtimov)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Rådets gennemførelsesforordning (EU) nr. 856/2010 af 27. september 2010 (1) annulleres, for så vidt som den angår sagsøgerne.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med sit søgsmål har sagsøgerne i henhold til artikel 263 TEUF nedlagt påstand om annullation af Rådets forordning (EU) nr. 856/2010, som afsluttede en delvis interimsundersøgelse indledt efter sagsøgernes anmodning om en ændring af formen af antidumpingforanstaltningen ved inddragelsen af en forretningsmæssigt forbundet forhandler i deres gældende tilsagn.
   Sagsøgerne har til støtte for deres påstande gjort følgende anbringender gældende:
   
                
            
            
               Sagsøgerne gør gældende, at Unionens institutioner anvendte et retligt mangelfuldt grundlag for at afvise deres anmodning og afslutte den delvise interimsundersøgelse uden at ændre foranstaltningen.
            
         
                
            
            
               Nærmere bestemt gør sagsøgerne gældende, at Unionens institutioner tilsidesatte artikel 143, stk. 1, litra a), i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT 1993 L 253, s. 1), og anlagde et åbenbart urigtigt skøn, idet de fandt, at deres forretningsmæssigt forbundne forhandler var forretningsmæssigt forbundet til et andet selskab.
            
         
                
            
            
               Sagsøgerne gør endvidere gældende, at institutionerne ved deres undersøgelse og konstateringer i Rådets forordning (EU) nr. 856/2010 tilsidesatte artikel 5, stk. 4, TEU, hvorefter institutionerne har pligt til at overholde det grundlæggende EU-retlige princip om proportionalitet, og artikel 41 i chartret om grundlæggende rettigheder, som knæsætter princippet om god forvaltningsskik.
            
         
      (1)  Rådets gennemførelsesforordning (EU) nr. 856/2010 af 27.9.2010 om afslutning af den delvise interimsundersøgelse af forordning (EF) nr. 661/2008 om indførelse af en endelig antidumpingtold på importen af ammoniumnitrat med oprindelse i Rusland (EUT L 254, s. 5).